Diari Oficial de la Generalitat Valenciana


Sumari del DOGV 831, del 24-05-1988 (1988/811179)

ORDRE de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes destinades a projectes d'investigació, experimentació i innovació educativa.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/15/(3)/dof/vci/html**

### Dades del document

Número de DOGV
:   831

Data del DOGV
:   24-05-1988

Secció del DOGV
:   DISPOSICIONS GENERALS

Número del document
:   1988/811179


Data del document
:   15-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes destinades a projectes d'investigació, experimentació i innovació educativa.  
El Decret 71/1984 de 16 de juliol, del Consell de la Generalitat Valenciana, pel qual s'estableixen les bases per a l?experimentació i la innovació pedagògica en els centres docents de la Comunitat Valenciana, faculta aquesta Conselleria de Cultura, Educació i Ciència a dictar les disposicions necessàries perquè el desplege i l?execute.  
La renovació pedagògica implica no solament conéixer els avanços que es produeixen en la investigació, l'experimentació i la innovació educativa sinó també el professorat exerceix un paper més actiu i hi participa més directament.  
Des del coneixement de les necessitats que planteja la realitat educativa, cal buscar solucions als problemes detectats diàriament en classe, en un procés d'interacció entre la teoria i la pràctica, de forma que els resultats obtinguts procedesquen de la pràctica i al mateix temps es dirigesquen a la seua formació.  
En l'actual procés de canvi del sistema educatiu té un paper fonamental l?elaboració i el desplegament de projectes curriculars específics i, sobretot, el professorat com a artífex de l'adaptació d?aquests a la realitat educativa de l'aula i el centre.  
Tan important com això, són els necessaris canvis en l?organització i el funcionament dels centres dels diversos nivells educatius per a poder garantir la generalització d'un nou model de sistema educatiu.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Article primer  
Es convoca concurs de Projectes d?Investigació, Experimentació i Innovació Educativa en l?àmbit territorial de la Comunitat Valenciana i s'aproven les bases per les quals es regeix, que s'inclouen com a Annex d'aquesta Ordre.  
Article segon  
Les esmentades ajudes seran sufragades a càrrec de l'aplicació pressupostària 09.06.683 del programa 423.10 del pressupost de 1988.  
DISPOSICIONS FINALS  
Primera  
Es facultada la Direcció General d'Ordenació i Innovació Educativa per tal que adopte les mesures necessàries per al compliment d'aquesta Ordre i resolga totes les incidències que es plantegen en la interpretació i l'execució.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 15 d'abril de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
BASES DE LES AJUDES A PROJECTES D'INVESTIGACIO, EXPERIMENTACIO I INNOVACIO EDUCATIVA  
Primera. Objecte dels projectes.  
Els projectes estaran dirigits a l'aplicació d'innovacions educatives a aspectes concrets, i se n'exclourà la realització d'investigacions i estudis de caràcter bàsic.  
Segona. Durada.  
Els projectes es realitzaran durant el curs 1988-89. Si les característiques d'un projecte exigeixen una durada més gran, s'indicaran les etapes i els resultats que s'han d'obtenir en cada curs acadèmic i podrà ser prorrogat en successives convocatòries després de la presentació i aprovació de la Direcció General d'Ordenació i Innovació Educativa de la memòria que reculla els resultats obtinguts en cada curs.  
Tercera. Sol·licitants.  
Podran participar en aquest concurs els professionals de l?ensenyament de nivells no universitaris que treballen a la Comunitat Valenciana, individualment o agrupats en equips didàctics, seminaris o claustres.  
Quarta. Termini i formalització de sol·licituds.  
Els projectes, dirigits al Conseller de Cultura, Educació i Ciència, es podran presentar en el Registre General de la Conselleria de Cultura, Educació i Ciència, en els Centres de Professors, en els Serveis Territorials o per qualssevol dels mitjans establerts en l'article 66 de la Llei de Procediment Administratiu.  
El termini de presentació serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
Cinquena. Requisits.  
Les instàncies s'ajustaran al model que s'indica en aquest Annex i s'hi adjuntaran els següents documents, original i dues còpies:  
1. Currículum del coordinador del projecte i dels professors que hi participen.  
2. Memòria - Projecte en la qual s'especifique:  
a) Objectius.  
b) Metodologia.  
c) Durada, programes i fases.  
d) Centre d'ensenyament. En el cas de projectes presentats per seminaris, grups didàctics o professors a títol individual s?especificarà el centre o centres d'ensenyament en què es va a realitzar el projecte, el nombre d'estudiants que afectarà i les raons que han portat a l?elecció d'aquest.  
En el cas de projectes presentats per claustres de professors, s'adjuntarà junt a les dades anteriors l'aprovació d'aquest pel Consell Escolar del Centre.  
e) Proposta d'avaluació final del projecte.  
3. Pressupost detallat i raonat.  
4. D'altres recursos necessaris per a la realització del projecte.  
Sisena. Selecció de projectes.  
La selecció dels projectes la farà una Comissió presidida pel Director General d'Ordenació i Innovació Educativa que la formaran:  
- Els Directors dels Serveis Territorials d'Educació o les persones en les quals deleguen.  
- El Cap del Servei de Formació del Professorat o la persona en la qual delegue.  
- El Cap del Programa d'Innovació i Reforma o persona en la qual delegue.  
- El Cap del Servei d?Avaluació i Inspecció o la persona en la qual delegue.  
- El Cap del Servei de Programes d'Alumnes o persona en la qual delegue.  
- Un Director de CEP o la persona en la qual delegue.  
Hi actuarà com a Secretari un funcionari de la Direcció General d'Ordenació i Innovació Educativa, designat pel Director General.  
Després de haver-se efectuat la selecció, s'elevarà una proposta al Conseller de Cultura, Educació i Ciència, la Resolució final de la qual serà publicada en el Diari Oficial de la Generalitat Valenciana.  
Setena. Criteris de selecció.  
Els projectes presentats seran seleccionats d'acord amb els criteris següents:  
a) Qualitat del projecte, claredat del disseny i concreció d'objectius.  
b) Interés i possibilitats de generalització.  
c) Caràcter innovador.  
d) Ajust entre el cost real del treball projectat i el pressupost que es presenta.  
Vuitena. Arees prioritàries.  
Tindran prioritat els projectes aprovats en les convocatòries anteriors les característiques dels quals exigien més d'un curs escolar per a realitzar el treball projectat. En aquests casos els autors hauran de presentar una memòria que indique el grau de realització del projecte fins aqueix moment, evalue els resultats obtinguts i especifique les fases que queden per realitzar.  
Així mateix es consideraran prioritaris els projectes innovadors que incidesquen sobre algun o alguns dels punts següents:  
a) Projectes d'innovació curricular en les diferents etapes educatives: Educació Infantil, Primària, Secundària i EPA.  
b) Projectes d'organització i funcionament dels centres escolars.  
c) Projectes de coordinació entre EGB i EE.MM.  
d) Projectes de realització dels Ensenyaments i les Activitats Tecnico- Professionals, utilitzant mitjans i recursos externs del centre escolar.  
e) Projectes que tinguen com a objectiu l?elaboració de material didàctic que afavoresca els processos de desenvolupament i aprenentatge dels estudiants.  
Novena. Dotació i finançament.  
L?import de les ajudes el fixarà la Comissió segons l?interés i la qualitat dels projectes.  
El finançament s?efectuarà de la forma següent: el 25% de l?import total, en resoldre's el concurs i després de l'acceptació expressa del Director del projecte de l'ajuda concedida; el 50% tres mesos després de començar el treball i amb la presentació prèvia d'un informe detallat sobre l?estat de realització del projecte; el 25% restant, en ser entregada i aprovada per la Direcció General d'Ordenació i Innovació Educativa la memòria final on figuraran els resultats del projecte.  
El material inventariable que es financie amb càrrec al projecte, serà propietat de la Generalitat Valenciana.  
Desena. Obligacions dels beneficiaris.  
L?acceptació de la realització d'un projecte aprovat implica, per part dels autors, els compromisos següents:  
a) Presentar un informe detallat sobre l?estat de realització del projecte abans del 15 de desembre de 1988.  
b) Presentar 3 exemplars de la memòria final amb els resultats del projecte abans del terme improrrogable del 15 de juliol de 1989.  
La Conselleria es reserva el dret de reproduir o editar en una primera edició les memòries que tinguen una presentació, una qualitat i un interés que ho facen aconsellable.  
e) Fer constar en qualsevol publicació que resulte del treball realitzat que aquest projecte ha estat promogut i finançat per la Conselleria de Cultura, Educació i Ciència de la Generalitat Valenciana.  
Onzena. Promoció professional.  
La Conselleria de Cultura, Educació i Ciència certificarà la participació en els projectes seleccionats, als efectes de la promoció professional. Per a això, la persona que presenta el projecte haurà de fer constar, de forma clara, si els professors que hi intervenen són autors del projecte o col·laboradors i, en aquest darrer cas, el grau de col·laboració.  
MODEL D'INSTÀNCIA  
En/Na/N   
amb DNI que viu a carrer   
núm D.P. telèfon   
professor de al Centre   
EXPOSA  
Que, convocat un concurs de projectes d'investigació, experimentació i innovació educativa per Ordre de la Conselleria de Cultura, Educació i Ciència de data 15 d'abril de 1988, n'accepta les bases i hi concorre amb el projecte   
Per la qual cosa SOL·LICITA que tingau per presentat l'esmentat projecte i li concediu la quantitat de pessetes per a realitzar-lo.  
València, d de 1988.  
Hble. Sr. Conseller de Cultura, Educació i Ciència. Avinguda de Campanar, 32. 46914 VALÈNCIA.


Còpia Permalink ELI